|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.07.2018.

|  |
| --- |
|  |

**Спољнотрговинска робна размена, јун 2018.****Укупна спољнотрговинска робна размена Србије за период јануар-јун 2018. године износи:**– **22476,8 милионa долара – пораст од 23,0% у односу на исти период претходне године;**– **18560,0 милиона евра – пораст од 9,9% у односу на исти период претходне године.****Извезено** је робе у вредности од **9725,1** **мил. долара**, што чини раст од 20,4% у односу на исти период претходне године, а **увезено је робе** у вредности од **12751,7 мил. долара**, што је за 25,0% више него у истом периоду претходне године. **Извоз робе**, изражен у **еврима**, имао је вредност од **8033,0 милиона**, и то је повећање од 7,6% у поређењу са истим периодом претходне године. **Увоз робе** имао је вредност од **10527,0 милиона**, што представља повећање од 11,7% у односу на исти период прошле године. **Дефицит** износи **3026,5 мил. долара**, што чини **повећање од 42,7%** у односу на исти период претходне године. Изражен у еврима, дефицит износи 2494,0 милиона, што је повећање од 27,2% у поређењу са истим периодом претходне године.**Покривеност увоза извозом** је **76,3%** и мања је од покривености у истом периоду претходне године, када је износила 79,2%.Посматрано регионално, највеће учешће у извозу Србије имао је Регион Војводине (33,7%); следи Београдски регион (26,6/%), Регион Шумадије и Западне Србије (23,8%), Регион Јужне и Источне Србије (15,8%), а око 0,1% извоза је неразврстано по територијама. Највеће учешће у увозу Србије имао је Београдски регион (46,0%); следе Регион Војводине (28,5%), Регион Шумадије и Западне Србије (15,8%), Регион Јужне и Источне Србије (9,2%), а око 0,5% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 58,0%(5635,8 мил. долара), следе роба за широку потрошњу, 31,3% (3046,4) и опрема, 10,7% (1042,4). Некласификована роба по намени износи 0,0% (0,5 мил. долара). У **структури увоза по намени производа** највише су заступљени производи за репродукцију, 57,3% (7303,6 мил. долара), следе роба за широку потрошњу, 18,7% (2382,7), и опрема, 12,6% (1612,2). Некласификована роба по намени износи 11,4% (1453,2 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 64,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Италија  | 1344.1 | 1109.4 | Немачка  | 1736.1 | 1434.4 |
| Немачка  | 1187.3 | 980.5 | Италија  | 1259.4 | 1039.7 |
| Босна и Херцеговина  | 762.3 | 629.6 | Кина  | 1026.0 | 846.3 |
| Руска федерација  | 546.6 | 451.3 | Руска федерација  | 983.9 | 810.8 |
| Румунија  | 512.0 | 424.2 | Мађарска  | 654.3 | 539.9 |

Наш други по важности партнер јесу земље CEFTA, са којима имамо суфицит у размени од 1122,8 мил. долара, који је резултат углавном извоза пољопривредних производа (житарице и производи од њих и разне врсте пића), гвожђа и челика, друмских возила, нафте и нафтних деривата. Извоз Србије износи 1635,7 а увоз 512,9 мил. долара за посматрани период. Покривеност увоза извозом је 318,9%. Изражено у **еврима**, извоз износи **1351,5** а увоз **424,0** мил. евра (суфицит је 927,5 мил. евра, а покривеност увоза извозом 318,8%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и кукуруз, а увози се кокс и полукокс од каменог угља и жица од гвожђа и челика), Црном Гором (лекови и руде олова и концентрати, а увозе се највише алуминијум, сирови и електрична енергија) и Македонијом (извоз топловаљаних трака у котуровима и електрична енергија, а увозе се највише лекови за малопродају и ваљани производи, превучени пластиком). Од осталих земаља истиче се и суфицит са Румунијом, Бугарском, Италијом, Словачком, Хрватском, Шведском, Великом Британијом и Словенијом. Највећи дефицит јавља се у трговини са Кином (због увоза телефона за мрежу станица и лаптопова) и Немачком. Следи дефицит са: Руском Федерацијом (због увоза енергената, пре свега, нафте и гаса), Турском, Мађарском, Пољском (увоз делова за моторна возила), Ираком, Белгијом, Украјином (увоз руде гвожђа и концентрати), Корејом, Француском, САД-ом ... **Према одсецима Стандардне међународне трговинске класификације (СМТК)**, извоз првих пет одсека чини 34,2% укупног извоза. Увоз првих пет одсека чини 27,4% укупног увоза. Одсек *неразврстана роба*, у који се сада укључује и роба на царинском складишту и у слободној зони, има учешће у укупном увозу 11,3%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|   |   |   |   |   |   |
| Електричне машине и апарати | 1033.5 | 853.6 | Друмска визила | 967.2 | 798.2 |
| Друмска возила | 795.0 | 656.5 | Нафта и нафтни деривати | 815.4 | 674.7 |
| Гвожђе и челик | 579.4 | 478.4 | Електричне машине и апарати | 766.7 | 632.9 |
| Обојени метали | 457.2 | 377.5 | Индустријске машине за општу употребу | 510.2 | 421.1 |
| Производи од каучука, нн | 457.0 | 376.8 | Медицински и фармацеутски производи | 432.9 | 357.5 |

У **јуну** 2018. годинеје извезено је робе у вредности од **1739,9 милиона долара**, што чини повећање од 14,0% у односу на исти месец претходне године. Увоз је износио **2196,5 милиона долара**,што је повећање од 16,6% у односу на исти месец претходне године.Изражено у еврима **извезено** је робе у вредности од **1491,2 милиона евра**, што чини повећање од 9,3% у односу на исти месец претходне године. **Увоз** је износио **1881,2 милиона евра**, што чини повећање од 11,7% у односу на исти месец претходне године Рачунато у доларима, десезонирани индекс јун 2018 / мај 2018. године показује пад извоза за 0,4% и раст увоза за 4,9%. Рачунато у еврима, десезонирани индекс јун 2018 / мај 2018. године показује раст извоза за 1,0% и раст увоза за 4,5%.Према Номенклатури статистике спољне трговине (**НССТ**) за месец ***јун***:На листи првих 5 производа у **извозу**, прво место заузима извоз *сетова проводника за авионе, возила и бродове* (100 мил. долара)*;* друго место припада извозу *топло ваљаних производа (гвожђе и нелегирани челик) у котуровима* (51 мил. долара); на трећем месту је извоз *аутомобила*, *паљење свећицом*, *преко 1000, али испод 1500 cm3* са 44 мил. долара*;* извоз *нових спољних гума за аутомобиле* био је 40 мил долара; последње место припада извозу *рафинисаног бакра,* са 31 мил. долара.Листа првих 5 производа у **увозу** показује да је *сирова нафта* (122 мил. долара) наш први увозни производ. Други по значају су *делови и прибор за моторна возила* (72 мил. долара).На трећем месту увозне листе су *лекови за малопродају* (56 мил. долара). *Природни гас* смоувезли за 37 мил. долара. Последње место заузима увоз *осталих електричних проводника, за напон <1000V* са 28 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |